**Postopek za pridobitev Izpisa iz evidence (duplikata spričevala)**

Na podlagi 29. in 30. člena Pravilnika o dokumentaciji v srednješolskem izobraževanju (Uradni list RS, št. 30/18) ter Zakona o upravnih taksah ((Uradni list RS, št. 106/10 – uradno prečiščeno besedilo, 14/15 – ZUUJFO, 84/15 – ZZelPJ, 32/16 in 30/18 – ZKZaš) v primeru izgube javne listine šola izda imetniku oz. upravičencu nadomestno javno listino v obliki izpisa iz evidence.

Postopek za pridobitev nadomestne javne listine je sledeč:

Imetnik oz. upravičenec, ki izgubi javno listino (se poškoduje, uniči ali odtuji) pošlje VLOGO, ki naj poleg osebnih podatkov **(ime, priimek, dekliški priimek, datum in kraj rojstva ter telefonska številka)** vsebuje tudi **letnico izdaje izgubljenega spričevala in letnico vpisa v šolo.** Prošnjo naslovi na šolo ali na mail: natasa.safran@gimnazija-poljane.si ali jo prinese osebno v tajništvo.

Vlogi je potrebno priložiti obe potrdili o plačilu:

* stroškov izdaje Izpisa iz evidence
* upravne takse

Stroški izdaje Izpisa iz evidence znašajo

* za izpis izgubljenega spričevala. . . . . . . 15 EUR
* za izdajo potrdil o opravljenih izpitih na oddelku za izobraževanje odraslih ……..15 EUR
* za izdajo originala spričevala ali obvestila iz arhiva ……..15 EUR.

Plačilo stroškov izdaje izpisa (izpisov) opravite z UPN obrazcem na:

**TRANSAKCIJSKI račun šole: SI56 0110 0603 0698 971**

**Referenca**: SI00-7601

**Koda namena**: OTHR

**Namen**: Izpis iz evidence (obvezno napišite ime in priimek imetnika spričevala)

**Prejemnik**: Gimnazija Poljane, Strossmayerjeva 1, 1000 LJUBLJANA

Cena velja za en izpis. Če je izpisov več, se znesek ustrezno poveča.

Na podlagi Zakona o upravnih taksah (ZUT-UTB5, Ur. l. RS, št. 106/2010) plača imetnik javne listine upravno takso po tarifni skupini 6 v vrednosti 1,80 EUR za vsako nadomestno listino, če je izpisov več, se znesek ustrezno poveča.

Plačilo upravne takse se izvrši z UPN obrazcem na:

**TRANSAKCIJSKI račun**: SI56 0110 0100 0315 637

**Koda namena**: GOVT

**Namen**: Plačilo upravne takse po tar. št. 6

**Prejemnik**: MF UNPIS, Slovenska cesta c. 54, 1000 LJUBLJANA

**Referenca**: SI11 69892-7111002-60**000118**, pri čemer zadnji dve številki označujeta skrajšano oznako tekočega leta (npr. 18 za leto 2018), prejšnje štiri pa število izpisov, za katere je plačana upravna taksa (npr. 0001 za plačan 1 izpis).

Označeno 4-mestno številko izpolnite glede na število izpisov:

Številka Namen Znesek

0001 za en izpis iz evidence 1,80 €

0002 za dva izpisa iz evidence 3,60 €

0003 za tri izpise iz evidence 5,40 €

0004 za štiri izpise iz evidence 7,20 €

Izpis iz evidence vam bomo po prejemu vloge in dokazil o plačilu izdali v roku 5 dni oz. najkasneje v roku 15 dni.